ابن زاغونی

ابو الحسن علی بن عبید اللہ بن نصر بن عبید اللہ بن سہل ابن زاغونی بغدادی اپنے زمانے کے امام، علامہ اور حنابلہ کے شیخ تھے، مشہور کتاب "الایضاح فی اصول الدین" کے مؤلف ہیں۔

ولادت و سیرت 
سنہ 455 ہجری میں پیدا ہوئے، اس زمانے کے بڑے اجل ائمہ سے علم حاصل کیا اور حدیث کی سماعت کی۔

علم حدیث پر خوب توجہ دی اور خوب حاصل کیا، اس کے علاوہ ان کے بہت سے اجتہادات اور فتاویٰ بھی ہیں، بعض فتاویٰ و اجتہادات میں تفرد بھی رکھتے ہیں، مثلاً ان کا فتویٰ ہے کہ: "اگر کوئی مستأمن دار الاسلام میں تجارت کی غرض سے داخل ہو تو اس سے خمس (پانچواں حصہ) لیا جائے گا، لیکن اگر کوئی ذمی دار الاسلام میں تجارت کرے تو اس سے خمس (پانچواں حصہ) لیا جائے گا"۔ یہ ان کا منفرد اجتہاد ہے، جو حضرت عمر بن خطاب اور امام احمد بن حنبل اور ان کے مذہب کے خلاف ہے۔ اس سے معلوم ہوتا ہے کہ ابن زاغونی مقلد نہیں تھے، دلائل سے اجتہاد کیا کرتے تھے اور اپنے اجتہاد کے مطابق فتویٰ دیا کرتے تھے اور عمل کیا کرتے تھے، چاہے ان کا اجتہاد اس زمانہ کے بڑے علما و فقہا کے خلاف ہی کیوں نہ ہو، اسی سے ان کی ہمت اور فکری آزادی نیز حنبلی مذہب اور اس کے فقہا کی وسعت فکر کا پتا چلتا ہے وہ کس طرح آزادی سے اجتہاد کیا کرتے تھے۔

اساتذہ 
 ابو جعفر بن مسلمہ
 عبد الصمد بن مامون
 ابو محمد بن ہزارمرد
 ابن ناقور
 ابن بسری

تلامذہ 
ابن زاغونی کے بہت سے اجل اور قابل فخر تلامذہ بھی ہیں، جن میں سے چند یہ ہیں:
 ابو بکر ابن زاغونی (ان کے بھائی ہیں)
 سلفی
 ابن ناصر
 ابن عساکر
 ابو موسیٰ مدینی
 علی بن عساکر بطائحی
 ابو القاسم بن شدقینی
 مسعود بن غیث دقاق
 ابو الفرج بن جوزی
 برکات ابن ابی غالب
 عمر بن طبرزد

علما کی آرا 
 ابن جوزی کہتے ہیں: «میں ان کے (ابن زاغونی) کے ساتھ ایک زمانے تک رہا، ان سے علم حاصل کیا، ان سے فقہ و وعظ لکھا، 17 محرم سنہ 527 ہجری میں ان کی وفات ہوئی، جنازہ میں حاضر مجمع کا شمار ناممکن تھا۔»

وفات 
ابن زاغونی کی وفات 17 محرم الحرام سنہ 527 ہجری میں ہوئی۔

حوالہ جات 

455ھ کی پیدائشیں
527ھ کی وفیات
حنابلہ